google/wiki40b huggingface dataset:
Angela Lansbury

Oppvekst og voksenliv

Lansbury var det første barnet til den engelske politikeren og forretningsmannen Edgar Lansbury og den irske skuespillerinnen Moyna Macgill. Hun har også tre søsken, Bruce og Edgar jr., som er tvillinger og en halvsøster, Isolde «Zil» Donham, fra morens første ekteskap. Donham var en stund gift med den britiske skuespilleren Peter Ustinov. Bruce er TV-produsent og Edgar jr. er film, teater og TV-produsent. Lansburys far, Edgar Lansbury, døde av magekreft da hun var 9 år. Hennes bestefar, George Lansbury, var partileder i Labour Party. Hun er i familie med den engelske animatøren og dukketeaterdirektøren Oliver Postgate og den australskfødte akademikeren og forfatteren Coral Lansbury, som er mor til den australske politikeren Malcolm Turnbull.
I 1945 giftet hun seg med Richard Cromwell, hun var da 19 og han 48. Ekteskapet varte ikke mer enn ett år, det viste seg nemlig at Cromwell var biseksuell. 
I 1949 giftet hun seg med den britiskfødte skuespilleren og forretningsmannen Peter Shaw. De var gift i 54 år til Shaw døde i januar 2003. De fikk to barn sammen. Anthony Shaw, som var produsent i hennes TV-serie, Murder, She Wrote. Han er fortsatt i TV-bransjen. Hennes datter Deirdre er, sammen med sin mann, restauratører i West Los Angeles. Hun er også stemor til David Shaw, hennes manns sønn.
Lansburys nevø, David Lansbury, er gift med den amerikanske skuespilleren Ally Sheedy.

Utmerkelser

Lansbury ble utnevnt til Commander (CBE) of the Order of the British Empire av Elisabeth II av Storbritannia i 1994. I nyttårslisten for 2014 ble hun forfremmet til kommandørdame (DBE) av samme orden. Hun ble derved adlet og fikk rett til å føre tiltaleformen dame foran sitt navn.
Formel 1-sesongen 1978

Oppsummering av sesongen

Da Mario Andretti sikret seg førermesterskapet var dette foreløpig siste gang mesterskapet ble vunnet av en amerikaner.
Sesongen vil også bli husket for Ronnie Petersons dødsfall etter en ulykke like etter starten på Monza. Selv om det ennå var to løp igjen av sesongen etter Monza så hadde Peterson poeng nok til at han endte på andreplass i mesterskapet ved sesongslutt.
I Sveriges Grand Prix stilte Brabham med sin BT46B, også kalt «støvsugeren». Ei stor vifte var montert i bakenden av bilen, offisielt for kjøling av motoren, men i virkeligheten laget viften undertrykk under bilen og dermed økt marktrykk. En uke senere ble viftesystemet forbudt ettersom det negative trykket angivelig sugde opp steiner som ble kastet mot bilene som lå bak.
Det ene Formel 1-løpet utenfor verdensmesterskapet i 1978 var XXX BRDC International Trophy på Silverstone, og dette var siste gang dette tidligere så berømte løpet ble kjørt etter Formel 1-regler. Løpet ble vunnet av den framtidige verdensmesteren Keke Rosberg, i det som bare var hans andre Formel 1-løp.
ISO 3103

ISO 3103 er en standard utgitt av International Organization for Standardization (ISO), og spesifiserer en standardisert metode for å lage te. Den ble originalt introdusert i 1980 som «BS 6008:1980» av den britiske institusjonen for standarder. Den ble opprettet hos ISO av ISOs tekniske komité 34 (komitéen for matprodukter) og underkomité 8 (underkomitéen for te). Arbeidet for standarden fikk den parodiske Ig Nobelprisen i litteratur i 1999.

Kontrovers

Standarden har blitt kritisert for å ikke nevne en prosedyre for å varme opp tekannen på forhånd.

Andre standarder

I 2003 ga Royal Society of Chemistry ut en pressemelding for hvordan man skal lage en perfekt kopp te.
Karine Haaland

Karriere som skribent

Haaland har i de senere år forsøkt seg som skribent for høyreorienterte nettsteder som document.no og Resett, i tillegg til sin egen blogg. Tekstene handler i hovedsak om innvandring, muslimer og andre aspekter ved norsk politikk. Tekstene er ofte skrevet med utgangspunkt i humor og har en klar brodd mot venstresiden.

Snorre, verdens sinteste mann

Stripeserien Snorre, verdens sinteste mann handler om wannabe-gangstaen Snorre og den ultrahippe lattekafèen hvor han må jobbe sammen med rockebaben Louïs, kløna Melis, og en rekke andre rollefigurer – deriblant «SV-kjerringen», «Julepakkisen», nerden Tord og rampeungene Soto&Simson&Max.
Elle Márjá Eira

Musiker og komponist

Eiras musikk har elementer av joik, electronica og urfolksmusikk.
I 2015 mottok hun stipendet «Arctic Talent», som er Nord-Norges største stipend. I 2015 var stipendbeløpet på 400 000 kroner. Stipendet ble delt ut av Varangerfestivalen og det daværende plateselskapet EMI Norge i fellesskap.
I 2018 var Elle Márjá Eira en av seks musikere som mottok GramArts artiststipend for 2018. Stipendet var på 250 000 kroner.

Filmskaper

Som medarbeider i NRKs samiske redaksjon for barneprogrammer var hun medforfatter av manuset til Sámi Nigát, en adventserie om fem nisser fra Sápmi. Hun spilte også en av nissene i serien, som ble produsert i 2011 og sendt på NRK Super i desember 2012.
I 2014 hadde hun premiere på TV-dokumentarserien Melkeveien, som hun hadde skrevet manus til, regissert og produsert.
Kortfilmen Iđitsilba fra 2015 handler om en jente som stolt bærer et hodeplagg av samme type som alle kvinnene i reindriftssamfunnet rundt henne bruker. Hodeplagget er en lue formet som et horn, og mennene i menigheten mener hodepryden minner om djevelens horn. Derfor vil mennene bannlyse alle disse hodeplaggene.

Programleder

Eira har vært programleder for Mánaid-TV, NRK Supers barnesendinger på samisk.
Alltid freidig

«Alltid freidig» er en salme som er skrevet av den danske presten og dikteren Christian Richardt i 1867. Melodien laget Christoph Ernst Friedrich Weyse i 1838. Opprinnelig er teksten en del av syngespillet «Tornerose», men den fikk etter hvert et liv utenfor sin opprinnelige sammenheng og er mye brukt både i bryllup og begravelser så vel som ved konfirmasjoner og i ungdomsarbeid.
«Alltid freidig» var siste salme i bryllupet til prinsesse Märtha Louise og Ari Behn i Nidarosdomen i 2002.

Tekst

Alltid freidig når du går

veier Gud tør kjenne,

selv om du til målet når

først ved verdens ende!

Aldri redd for mørkets makt!

Stjernene vil lyse;

med et Fadervår i pakt

skal du aldri gyse.

Kjemp for alt hva du har kjært,

dø om så det gjelder!

Da er livet ei så svært,

døden ikke heller.
Tor (forskningsstasjon)

Tor er en norsk ornitologisk feltstasjon i Antarktis, beliggende ca. 1625 moh. ved nunataken Svarthamaren i Dronning Maud Land. Den ble etablert i sesongen 1992/93 og består av en isolert container på 3x8 meter som fungerer som oppholdsrom og arbeidsrom. Stasjonen benyttes kun om sommeren, og overnatting foregår i telt. Norges helårsbemannede stasjon i Antarktis, Troll, ligger ca. 100 km vest for Tor. Begge stasjonene drives av Norsk Polarinstitutt.
Forskningen ved stasjonen er knyttet til fuglelivet ved Svarthamaren, som huser Antarktis' største innlandskoloni av sjøfugl og verdens største bestand av antarktispetrell (Thalassoica antarctica) med nærmere 250 000 hekkende par.
Viking Olver Eriksen

Viking Olver Eriksen (født 14. april 1922 i Stavanger) er en norsk kjernefysiker. 
Han jobbet som forskingssjef og leder av fysikkavdelingen ved Institutt for atomenergi (fra 1980 Institutt for energiteknikk) på Kjeller fra 1952 til 1965. Senere ble han assisterende direktør med ansvar for de teknisk-vitenskapelige arbeidene fra 1965 til 1968 og fungerende adm. dir. 1968 og adm. dir. mellom 1971 og 1982.
Kirkebranner i Norge

Kirkebranner i Norge har forekommet siden middelalderen. Trekirker har vært særlig utsatt, og branner har bidratt til at bare 28 av trolig over 1000 (kanskje 2000) stavkirker er bevart. Kirkebranner har vært forårsaket av lynnedslag, uforsiktighet med ild, ildspåsettelser, brenning under krig eller spredning fra andre bygninger i forbindelse med bybranner – siden ca. 1900 også feil ved elektriske anlegg. I årene 1992–1996 (i mindre grad også senere) ble en rekke kirker påtent av ungdom som iallfall i noen tilfeller var tilknyttet ekstreme miljøer. Et av disse var frontet av Varg Vikernes, som senere ble dømt for drap og for å ha stiftet tre kirkebranner. En del kirker i Norge har nå automatiske brannslukkingsanlegg og overvåkingssystemer. Men ennå i 2011 uttalte brannsjef Guttorm Liebe i Skien bekymring fordi bare 5 av 76 kirker i Telemark hadde sprinkleranlegg. I 2009 manglet sprinkleranlegg i to av tre norske kirker. 
Noen steder har vaktstyrker – dels frivillige, dels vaktselskaper – patruljert rundt kirkene.

Eldre kirkebranner i Norge

I denne oversikten brukes dagens navn på kommuner og fylker. Oversikten er ikke fullstendig.

Kirker skadet i bybranner

Mange kirker har også blitt skadet i bybranner, jf. Liste over norske bybranner.
Connemara senter for kulturarv og historie

Connemara senter for kulturarv og historie, på engelsk 'Connemara Heritage and History Centre', også kallt Dan O'Hara's Homestead, er et friluftsmuseum i landsbyen Lettershea, nær byen Clifden i County Galway, som ligger i regionen Connemara i Irland. Museet ble etablert sent på 1980-tallet. Senteret ligger på gården til Dan O'Hara som ble tvunget til å emigrere under den store hungersnød-katastrofen som rammet Irland.
Senterets atraksjoner omfatter bl.a. audiovisuelle historisk presentasjoner, og utstillinger utendørs utstillinger og rekonstrksjoner av et irsk ring-fort crannóg, og en clochaun. Omkring bygningene er det rekonstruerte kulturlandskap som på en irsk gård fra tidlig på 1800-tallet.
Omvisninger inkluderer demonstrasjon av tradisjonelle bondegjøremål som torvskjæring, sauegjeting, sodabrødbaking i peisen samt andre aktiviteter.
De Berejstes Klub

De Berejstes Klubb (DBK) – ikke å forveksle med Eventyrernes Klub – er en dansk forening, som har som formål er å utbre reiselysten og spre informasjon om reiselivet, fremmede land og kulturer. Foreningen er upolitisk og samler medlemmene for utveksling av reiseopplevelser. Klubben ble stiftet i 1996 og er åpen for alle som kan oppfylle dens optagelsesbetingelser.
Klubben har knappe 500 medlemmer og mer enn 200 betalende venner av De Berejstes Klub. Personer, som har vært og stadig er meget aktiv reisende personer kan opptas som medlemmer, mens som ikke kreves noen aktiv reiseaktivitet for å bli venn av klubben.
Foreningen utgir reisemagasinet Globen (ISSN 1603-1458) som utkommer fire ganger årlig.Bladet reklamefritt og forteller om medlemmenes autentiske reisehistorier fra hele verden. Klubben har adresse i Kafé Globen i København hvor medlemsøter og reiseforedrag holdes hver måned, liksom som det holdes medlemmøter rundt omkring i Jylland, især i det østjyske område.
Foreningens formann har siden 2012 vært Søren Fodgaard. Klubbens styre har ni medlemmer som forestår foreninges løpende drift. Klubbens øverste myndighet er generalforsamlingen, som avholdes hvert år den nestsidste lørdag i november, skiftevis i København og Aarhus.
Tahoesjøen

Historie

Før 1860-tallet var området bebodd av indianerstammen washoe. Under streiken til sølvgruvearbeiderne i Virginia City i Nevada ble tusenvis av trær felt rundt innsjøen for å brukes til bjelker i gruvene.
I dag er innsjøen og området rundt turistattraksjoner med restauranter, skibakker og kasinoer.
Hierarchical File System

IBMs Hierarchical File System (HFS) er et POSIX-lignende hierarkisk filsystem for IBMs operativsystem z/OS og dets forgjengere.
Filsystemet ble introdusert i 1993 som en del av DFSMS/MVS Version 1 Release 2, sa,,em med OpenEdition VMS, et valgfritt  POSIX undersystem for MVS/ESA Version 4 Release 3 og høyere. zFS er en etterfølger til HFS med høyere ytelse, og IBM anbefaler å skifte til zFS. Z/OS inkluderer verkøyet BPXWH2Z for å konvertere HFS til zFS.
Fylkesvei 3476

Fylkesvei 3476 går mellom Størdal og Reinsfjell i Tvedestrand kommune. Veien er 2,2 km lang.
Frem til 2019 hadde veien betegnelsen Fylkesvei 108.
Requiem i c-moll (Cherubini)

Requiem i c-moll er en komposisjon av Luigi Cherubini, skrevet for blandet kor (SATB), og orkester. Komposisjonen ble fullført i Paris i 1816, og fremført første gang i klosterkirken Saint-Denis 21. januar 1817. Dette var på dagen 24 år etter henrettelsen av Louis XVI. Partituret ble utgitt første gang i 1821. Verket ble en stor suksess, og ble spilt ved Beethovens begravelse i 1827.
Julaften i bordell

Bakgrunn

Maleriet, som er ett av flere med motiv fra et bordell, ble til i Lübeck der Munch var på besøk hos sin mesen, øyenlege Max Linde (1862–1940). Her hadde han fått i oppgave å portrettere Gottfried Holthusen, Lindes svigerfar og senator i Hamburg. Først forløp arbeidet som det skulle, men ved juletider oppsto det uenigheter som gjorde Munch urolig. Han prøvde derfor å «dempe nervene» med alkohol. Selv om det forelå en avtale om et portrett, avbestilte Lindes svigerfar bildet da Munch heller ville forlyste seg enn å feire julaften hjemme hos familien Linde. 
Munchs malerier og raderinger med motiv fra bordellbesøkene viste større originalitet og fikk større kunstnerisk verdi enn portrettet av senatoren antakelig ville fått. Likesom med andre malerier fra denne periode, viser det Munchs tilknytning til fauvismen.
«Julaften i bordell» tilhører Munchmuseet i Oslo.
Vannpolo under Panamerikanske leker 1955

Vannpolo under Panamerikanske leker 1955. Vannpolo var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. mars til 26. mars. Vannpoloturnering ble vunnet av Argentina.
Artem Loginov

Karriere

Ved VM i friidrett for handikappede 2011 (IPC Athletics World Championships) i Christchurch på New Zealand i januar fikk han femte beste tid i kvalifiseringen på 200 meter (T12), og nådde ikke finalen. Heller ikke på 100 meter nådde han finalen. Han deltok også på 4 x 100 meter stafett i klassen T11-13, der Russland vant gull.
I april deltok han også ved VM i friidrett for blinde (IBSA World Championships and Games), der han fikk sølv på 100 meter i klassen T12, bak polske Mateusz Michalski. På 200 meter endte han på fjerdeplass, med tiden 23,26.
Ved Paralympiske sommerleker 2012 i London fikk han bronse på 200 meter i klassen T13. I finalen løp han på 22,03, som var ny personlig rekord. Han nådde også finalen på 100 meter, og endte der på femteplass med tiden 11,18.
Lag-EM i friidrett

Lag-EM i friidrett er en friidrettskonkurranse, der europeiske land konkurrerer mot hverandre som lag. Den er inndelt i fire ligaer; Super league, First league, Second league og Third league. Det konkurrerer 12 lag i Super league og First league, 8 lag i Second league og 14 lag i Third leagure. 
3 lag bytter plass mellom Super League og First league, mens mellom de andre ligaene er det 2 lag som rykker opp og ned. Norge rykket opp til Super league i 2011, etter 3.-plass i First league, men kom nest sist i Super league i 2013, og rykket med det ned til First league igjen. 
Lag-EM er etterfølgeren til Europacupen i friidrett, og ble etablert i 2009.

Konkurranseformat

Det konkurreres i 20 øvelser for kvinner og 20 for menn. I hver øvelse gis vinneren 12 poeng, nummer to får 11 poeng, osv. Ved delt plassering gis begge utøverne gjennomsnittet av de to poengene, slik at delt 2.-plass gir 10,5 poeng til hver utøver. Til slutt summeres hvert land sine poeng (maks 480 poeng), og rangeres fra 1. til 12.-plass. Det vinnende laget blir europamester for lag.
Super-Langbein

Super-Langbein (engelsk Super Goof) er en fiktiv superhelt og alias av Langbein skapt i 1965 av Del Connell og Paul Murry. Super-Langbein blir super ved å spise peanøtter som han har plantet i hagen sin. Når han spiser disse nøttene blir han forvandlet (med lydeffekten TJO-BING) og får supersyn, ultrahørsel og superstyrke. Han kan også fly. Super-Langbein går alltid med peanøtter i den blå luen sin. Superdrakten han har på seg er rødt ullundertøy og en blå kappe. Drakten dukker automatisk opp i forbindelse med forvandlingen, og blir borte igjen når Langbein forvandles tilbake.
Langt på vei er Super-Langbein en parodi på Supermann (de to heltene har samme farger på drakt og kappe, bare omvendt!) Super-Langbein kan når det passer få ganske sære superkrefter, så som "lommelyktsyn". Selv som Super-Langbein er ikke Langbein spesielt mye smartere enn han vanligvis er, og han løser som regel sine oppdrag med rå (super)kraft heller enn intelligens.
Det er nærmest en stående vits at ingen av Langbeins venner, selv ikke den meget intelligente Mikke Mus, noen gang skjønner at Langbein og Super-Langbein er den samme. Det spiller tydeligvis ingen rolle at Langbein, selv i "forvandlet" form, fremdeles har nøyaktig samme ansikt, lue og sko (og til overmål heter Super-Langbein).
Den eneste som kjenner Langbeins hemmelige identitet, er hans unge nevø Ferdinand. Han lette en gang etter sin onkel, traff på Super-Langbein og fikk se ham bli forvandlet tilbake til Langbein fordi kraften i supernøtten gikk ut. Langbein innviet Ferdinand i hemmeligheten med supernøttene, og noen ganger opptrer han selv som Super-Ferdinand. Som regel er han da sammen med Super-Langbein som dennes (mer intelligente) hjelper.
Et typisk trekk i historiene om Super-Langbein er at kraften i en supernøtt kan gå ut når det passer aller dårligst, og da har Langbein gjerne ikke en ny nøtt tilgjengelig i hatten.
Den skurkaktige oppfinneren Ørnulf Ørn er i mange historier Super-Langbeins store erkefiende, kanskje delvis som en parodi på Supermanns kamp mot det onde geniet Lex Luthor.
Super-Langbein eksisterer egentlig bare i sin egen avgrensede gruppe historier. I andre historier, der Langbein opptrer i sin mer tradisjonelle rolle som Mikkes dumme venn, finner han aldri på å svelge en av supernøttene han angivelig skulle ha i hatten -- uansett hvor kritisk situasjonen måtte bli.
Metodologisk individualisme

Metodologisk individualisme er et begrep i samfunnsvitenskapenes vitenskapsteori og metode som innebærer at kunnskap etableres gjennom studier av et enkelt individ og dets holdninger og av de omgivelser og situasjoner individet befinner seg i. Ifølge dette standpunktet kan kun et enkelt individ opptre som aktører og all handling, også i institusjoner og samfunn, må forstås ut fra det enkelte individ.
Metodologisk individualisme er en parallell til det som i naturvitenskapelige fag og filosofi omtales som reduksjonisme.
Motsatsen til metodologisk individualisme er metodologisk kollektivisme.
Karaikal (distrikt)

Demografi

Ved folketellingen i 2011 var det 200 314 innbyggere i distriktet, mot 170 791 i 2001. Den urbane befolkningen utgjør 49,01 % av befolkningen.
Barn i alderen 0 til 6 år utgjorde 10,77 % ved folketellingen i 2011 mot 12,50 % i 2001. Antallet jenter i den alderen per tusen gutter var 963 i 2011 mot 979 i 2001.
Peronisme

Peronisme (på spansk Peronismo eller Justicialismo) er en politisk bevegelse i Argentina og en venstrepopulistisk politisk ideologi. Bevegelsen hadde største oppslutning blant arbeiderklassen i byene særlig de som hadde flyttet inn fra landsbygda på jakt etter arbeid. Bevegelsen hadde brodd mot kapitalsterke, internasjonale selskaper i Argentina. Bevegelsen hadde også en viss oppslutning i middelklassen. Peron ønsket å begrense de utenlandske selskapenes virksomhet i Argentina. Perón ledet et autoritært regime som utviklet seg til diktaur og styrte delvis på grunnlag av karisma og sin person. Politisk, økonomisk og sosial ulikhet var trolig et viktig grunnlag for oppslutning om peronismen. Fagforeningene var en viktig maktbase for Peron.
Peronismen kan sees på som en enkel form for nasjonalsyndikalisme, der en allianse mellom en ettpartistat og de store fagforeningsparaplyene inngår i et forpliktende samarbeid med hverandre på grunnlag av felles politisk verdisyn.
Peronismen har navn etter Juan Perón, hvis parti Partido Justicialista vant valget i Argentina i  1946 og avskaffet parlamentarisk demokrati. Peron ble styrtet av et militærkupp i 1955 hvorpå fagforeningene og nasjonalsyndikalistene ble undertrykt. Siden kuppet i 1955 preget motsetningene mellom peronistene og de militære argentinsk politikk. Peron vant på nytt et valg i 1973, og dro tilbake fra eksil i Spania hvorpå han styrte Argentina i ett år før han døde. 
På grunn av sine sterke bånd til italiensk fascisme og enkelte strukturelle forandringer i fagforeningene, slik at disse også gav arbeidsgivere en viss innflytelse, er det omstridt om peronismen skal oppfattes som en venstre- eller en høyreideologi.
Eteona

Utseende

En middelsstor, brunsvart sommerfugl med litt smale vinger. Vingene har avlange, hvite flekker som til sammen danner et tverrbånd.

Levevis

Larvene lever på bambus.

Utbredelse

Arten er utbredt i den sørlige delen av Brasil og i Paraguay.
Blodknute

Blodknute er en pålitelig måte å skjøte to tau sammen. Den er egnet for fiskesnøre.

Utforming

Blodknute kan utformes ved å la tampene ta flere turn rundt langparten til det andre tauet for deretter å stikke begge tamp gjennom øyet som ble dannet i midten i motsatte retninger.
Champion of the Seas

SS «Champion of the Seas» var den nest største clipper-skute som gikk i Liverpool, England - Melbourne, Australia passasjertrafikk. «Champion» ble ført av kaptein James Baines Black Ball Line Donald McKay. Hun ble lansert 19. april 1854, og ble forlatt, 3. januar 1877, av Cape Horn.
«Champion of the Seas» satte rekord for lengste seiling på et døgn, 465 nautiske mil middag til middag 10. -11. desember 1854 under kommando av kaptein Alexander Newlands. Denne rekorden sto til august 1984, i nesten 130 år.
Pasir Gudang gasskraftverk

Pasir Gudang gasskraftverk er et varmekraftverk i Pasir Gudang i delstaten Johor i Malaysia. Det har en installert produksjonskapasitet på 418 MW fordelt på 1 blokk 2+1 gassturbiner med kogenerasjon. Teknologien er levert av bl.a Siemens.
Brenselkilden er primært naturgass. Anlegget ble utbygd med driftsstart i 1995. Operatør er selskapet YTL Power International Corp Bhd. Anlegget leverer også fjernvarme.
Gulou (Kaifeng)

Gulou (kinesisk: 鼓楼区, pinyin: Gǔlóu Qū) er et bydistrikt i byprefekturet Kaifeng i provinsen Henan i Folkerepublikken Kina. Her ligger administrasjonssetet for Kaifeng.
Gulou har et areal på 58,68 km² og teller ca. 161.300 innbyggere (2005).
Gulou betyr trommetårn på kinesisk.
Mosseveien (Oslo)

Veistandard

I Gamlebyen har veien kun ett felt i hver retning. For øvrig er den 3 felts vei med et kollektivfelt med variabel retning, frem til avkjørselen mot Holmlia der den går over til 4 felts motorvei. Ved avkjøringen til Kolbotn får E18 igjen 3 felt, men klassifisert som motortrafikkvei. 
I Ås er Mosseveien en kommunal vei som går parallelt med E6 langs Årungen.
På lenge sikt er planen at Mosseveien ikke lenger skal være en del av E18. I det fastsatte planprogrammet for E6 Manglerudprosjektet (2016) står det: «E18 skal skiltes om fra Mosseveien til en felles trasé med E6 fra Vinterbro til Abildsø, og videre via Ryen til Bjørvika. Mosseveien skal fortsatt ha en riksvegfunksjon.»  Denne veien er 3,4 kilometer lengre enn veien via Mosseveien.
I samme planprogram er trafikkutviklingen på Mosseveien de senere år beskrevet : «Ny sammenhengende 4-feltsveg fra Vinterbro til Åsland og åpningen av Nøstvettunnelen i 2009, har medført at E6 sørfra ved bygrensa har økt fra 36100 ÅDT i år 2008 til 47100 ÅDT i 2014, en økning på ca. 30 %. E18 Mosseveien har i samme periode hatt en trafikknedgang fra 21500 ÅDT til vel 16500 ÅDT, en nedgang på ca. 24 %.»
Deset

Deset er ei grend nord i Åmot kommune i Hedmark.
Deset ligger ca. 25 km nordøst for kommunesenteret Rena langs fylkesvei 607. Deset har en todelt barneskole, Deset oppvekstsenter, med barnehage i sokkeletasjen. 
Gjennom grenda renner elva Rena som er en kjent fiskeelv. Deset kirke ligger på et høydedrag over grenda.